PATVIRTINTA

Vilniaus r. Bezdonių vaikų darželio

direktoriaus 2020 m. kovo 26 d.

įsakymu Nr. V- 17

**VILNIAUS R. BEZDONIŲ VAIKŲ DARŽELIO**

**UGDYMO PROCESO ORGANIZAVIMO NUOTOLINIU BŪDU**

**TVARKOS APRAŠAS**

**I SKYRIUS**

**BENDROSIOS NUOSTATOS**

 1. Ugdymo proceso organizavimo nuotoliniu būdu tvarkos aprašas apima susitarimus ir taisykles dėl ugdymo proceso organizavimo nuotoliniu būdu, jis yra skirtas padėti darželio bendruomenei pasirengti ikimokyklinio, priešmokyklinio ugdymo proceso organizavimui nuotoliniu būdu, iki bus atnaujintas įprastas ugdymo procesas.

 2. Nuotolinis ugdymas - tai mokymosi forma, kai vaikas nepalaiko betarpiško kontakto su mokytoju. Bendravimas ir bendradarbiavimas vyksta informacinių komunikacinių technologijų (IKT) priemonėmis virtualioje mokymosi aplinkoje.

 3. Virtuali mokymosi aplinka – tai kompiuterių tinklais ir kitomis IKT pagrįsta informacinė ugdymo sistema, kurioje vyksta mokymosi procesas ir vaikų bei mokytojų sąveika, yra galimybės kurti ir naudoti įvairius mokymosi scenarijus ir metodus.

 4. Tvarkos aprašas parengtas vadovaujantis Lietuvos Respublikos švietimo, mokslo ir sporto ministro 2020 m. kovo 16 d. Nr. V-372 įsakymu „Dėl rekomendacijų dėl ugdymo proceso organizavimo nuotoliniu būdu patvirtinimo“.

**II SKYRIUS**

**NUOTOLINIO UGDYMO(SI) PROCESO ORGANIZAVIMAS**

**PAGAL IKIMOKYKLINIO IR PRIEŠMOKYKLINIO**

**UGDYMO PROGRAMAS**

 5. Ikimokyklinio ir priešmokyklinio amžiaus vaikų ugdymas nuotoliniu būdu organizuojamas teikiant rekomendacijas tėvams, užduotis, nuorodas į užduotis ir veiklų pasiūlymus per elektroninį Mano dienyną, Messenger, gmail ir uždaras socialinio tinklo Facebook grupes, kuriose dalyvauja ikimokyklinės/priešmokyklinės grupės vaikų vienas ar abu tėvai (globėjai), grupėje dirbantys pedagogai.

6. Prieš pradedant įgyvendinti nuotolinį ugdymą, tėvams elektroniniame dienyne pateikiamos bendrosios rekomendacijos vaikų ugdymui namuose.

7. Ikimokyklinis ir priešmokyklinio ugdymas yra rekomendacinio pobūdžio.

8. Pedagogai elektroninį dienyną pildo kiekvieną dieną, surašydami savaitės temas, tikslus, uždavinius ir. kt. Vienoje grupėje dirbantys pedagogai veiklas derina tarpusavyje.

9. Kiekvieną dieną nuo 8.00 iki 9.00 tą dieną grupėje dirbantys pedagogai temą, tikslus ir dienai numatomas veiklas rašo į uždarą Facebook grupę. Veiklos nurodomos su alternatyvomis, atsižvelgiant į tėvų namuose turimas priemones.Veiklos pateikiamas kaip aprašymai, video medžiaga, nuotraukos, nuorodos į video medžiagą, nuorodos į interaktyvias veiklas ir kt.

10. Veiklos planuojamos taip, kad vaikai prie ekranų praleistų ne daugiau kaip 30 min. per dieną. Vienai dienai planuojama iki 4 valandų veiklų.

11. Kiekvieną dieną vaikų tėvai siunčia 1-2 nuotraukas ar trumpus (iki 1 min.) video siužetus su vaikų atliekamomis ar/ir atliktomis veiklomis pedagogui asmenine žinute per programėlę „Messenger“.

12. Pedagogai savo kompiuteryje formuoja kiekvieno vaiko aplanką, kuriame kaupia tėvų siųstas nuotraukas ar video medžiagą.

13. Rekomenduojama tėvams namuose kaupti vaiko darbų aplankus ir pasibaigus nuotolinio mokymo laikui, parodyti pedagogams.

14. Neformalusis vertinimas teikiamas tėvams asmenine žinute per „Messenger“. Trumpus savaitės veiklų aptarimus pedagogai pateikia elektroniniame dienyne.

15. Konsultacijos tėvams teikiamos nuotoliniu būdu telefonu, vaizdo skambučiais ar asmeninėmis žinutėmis per „Messenger“ kiekvieną mokytojo darbo diena nuo 10.00 iki 17.00 val.

16. Mokymosi medžiagos turinį, mokymosi užduočių atlikimo ir jų pateikimo ypatumus mokiniai išsiaiškina su medžiagą parengusiu mokytoju.

17. Svarbu užtikrinti asmens duomenų apsaugą.

**III SKYRIUS**

**BAIGIAMOSIOS NUOSTATOS**

18. Mokytojai dirba iš namų, jei reikia atvyksta į darželį pasiimti ugdymo programą, metodinę medžiagą, priemones.

19. Mokytojai nuolat stebi nuotolinius seminarus, vaizdo konferencijas, mokosi nuotoliniu būdu.

20. Darželio administracija teikia informaciją, pagalbą darbo dienomis

 8.00 – 16.00 val.

* telefonas- 864028759
* e-mail-bezdoniudarzelis@gmail.com
* e-dienynas - <https://www.manodienynas.lt/>
* informacija teikiama darželio svetainėje [http://www.darzelis.bezdonys.vilniausr.lm.lt](http://www.darzelis.bezdonys.vilniausr.lm.lt/)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

PRITARTA

Darželio mokytojų tarybos posėdyje

2020-03-27, protokolas Nr. 2